Document ID: /roh_data/filtered/fineweb-2-filterrobots_roh.jsonl.gz/59544

Dspö l’on 2016 spordscha il Center da sandà Engiadina Bassa (CSEB) programs da reabilitaziun integrativs oncologics, medicinals e psicosomatics. La medicina integrativa as basa sün ün purtret da l’uman cumplessiv.
Corp, orma e spiert vegnan integrats illa diagnostica e’l trattamaint. Illa metoda da terapia integrativa vain colliada la medicina cumplementara actuala cun la medicina classica. Quist succeda sün ün ot nivel professiunal.
Scuol es situà illa regiun dal Parc Naziunal – üna regiun da sandà incumparabla. In üna cuntrada genuina sbuorflan funtanas d’aua minerala salüdaivlas. Lös da forza invidan a’s trategner. Üna natüra intacta dà quietezza e forza. Lapro vain ün clima chi promouva la sandà sün 1200 meters sur il nivel dal mar. Scuol es ün lö ideal per la reabilitaziun e la guarischun. La natüra e la tradiziun da bogns dürant tschientiners vegnan integradas illa Clinica Curativa activamaing i’l minchadi da trattamaint.
La spüerta integrativa perseguitescha trais meras principalas:
Il program da reabilitaziun individual vain defini tenor las meras persunalas. Resguardats vegnan lapro impedimaints, abiltats e la situaziun psichica dal paziaint.
Grazcha a la diagnosa a temp e metodas da trattamaint fich effectivas s’ha augmantada in congual cun da plü bod evidaintamaing l’aspettativa da vita da pertocs dal cancar. Operaziuns e chemoterapias restrendschan suvent la qualità da viver dals paziaints. Illa reabilitaziun vain miss insembel ün program da terapia orientà a l’individualità. Quist güda al paziaint ad activar darcheu las forzas vitalas.
La spüerta cumpiglia:
Squitsch ed impedimaints psichics pon chaschunar üna malatia corporala. Viceversa pon cumparair in connex cun malatias internisticas simptoms psichics e difficultats d’adattaziun. La paletta da mals pussibels tendscha da sindroms da stanglantüm e d’indeblimaint, depressiuns e temma fin a simptoms chi nu sun declerabels in basa ad üna malatia corporala.
La spüerta cumpiglia:
La paletta da mals pussibels:
Malatias dal tract digestiv, dal sistem cardiovascular, dals organs da respiraziun, dals ranuogls e da las vias urinaras e bler oter plü pon indeblir las forzas ed avair ün andamaint stantus.
La spüerta cumpiglia:
Daplü davart la medicina integrativa
Daplü davart la psicoterapia integrativa
Daplü davart la chüra integrativa
Daplü davart terapias cumplementaras
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.